

**УРОК: Дарителство и доброволчество**

**Ирена Мицковска, учител в НУ „Хаджи Генчо“, гр. Тетевен**

**Часът е проведен в ЦДО III клас на 06.10.2017 г.**

*„… Не можеш да си представиш, каква чест е да правиш подаръци на другите“. –*

*Джак Керуак*

**Цел на урока**

* *Учениците да почувстват, че са част от една общност, в която трябва да си помагат и уважават;*
* *Учениците да проявят съпричастност и доброволно да отдават своето време, умения или средства за другите.*
* *Учениците да проявяват разбиране към нуждите на хората.*

**Описание**

*Наш гост бе Красимира Величкова- директор на БДФ. Като цяло тя следваше хода на урока „Дефиниция за термините“:*

<http://learningtogive.bg/lessons/definitsia-za-terminite/>

*Тя записа на дъската думите „дарителство и филантропия“ и помоли учениците да дадат определения, да помислят за значенията им. Децата предлагаха своите варианти и Краси записваше по- важните думи на дъската; така се получи мисловна карта за двете думи. Обясни произхода на думата „филантроп“- човек, който обича хората, а в днешно време е синоним на дарител- човек, който дарява средства, време, знания, умения в полза на другите. Определението беше записано на дъската.*

*След това Краси попита децата дали те могат да дадат пример, когато самите те или техни близки са постъпвали като дарители. Няколко деца разказаха своите истории.*

*Краси обърна внимание на факта, че обикновено човек дава средства, знания или умения, които притежава или в които е добър. Помоли децата да изброят умения, които лесно биха могли да бъдат дарени. И тъй като тук няма грешен отговор, Краси записваше всички предложения на дъската. Получи се един дълъг списък, в който фигурираха както знания, свързани с учебни предмети, така и спортни и игрови умения.*

*След това тя помоли децата да помислят те самите какви умения притежават, в какво са добри, т.е. какво те биха могли да дарят на други деца. Записваше отговорите им срещу съответното име. Обясни им, че ще направи „Книга на дарителите от ЦДО 3 клас“ с техните идеи за дарителство, така че в края на годината ще могат да видят и да оценят как са изпълнили обещанията си.*

*В края на часа учениците, подпомогнати от Краси, обобщиха защо е важно да бъдем добри и да помагаме на другите.*

**От коментарите в час**

*Тук можете да споделите цитати. Чрез тях целим цялостното представяне на урока да се оживи и да звучи автентично.*

**Идеи за надграждане**

*Можете да препоръчате прилагането на някои от техниките, използвани в урока, за други теми. Посочете ги като сфера. Ако в урока не сте включили работа у дома, а сте останали с впечатлението, че е подходящо предвид общата цел на урока, препоръчайте и се аргументирайте. Бихте ли променили нещо в урока, и ако да, то какво точно? Използвахте ли други материали и източници, различни от тези, които сме предложили в материалите, и ако да, то какви? Тази обратна връзка е изключително ценен ресурс за развиването на програмата и по-добри резултати от съвместната ни работа.*